Document ID: /roh_data/filtered/fineweb-2-filterrobots_roh.jsonl.gz/68880

Ma betg tut las parts dal Grischun sajan pertutgadas da medema maniera, communitgescha l’incumbensà Uffizi per la natira e l’ambient. En il Mesauc èn s’augmentads cun il temp ils lieus nua ch’ins ha constatà regularmain mustgins, da San Vittore vers Cama. En la vischnanca da Brusio en il Puschlav han ins constatà ina derasaziun significanta dal mustgin da Corea, sco era dapli singuls chats dal mustgin-tigher. En la Bregaglia è il dumber d’omaduas spezias sa reducida cleramain.
Las controllas cuntinueschan
La regenza ha uss incumbensà l’Uffizi per la natira e l’ambient, en collavuraziun cun tschertas vischnancas – da vinavant observar las spezias da mustgins estras invasivas. Fin uss han ins fatg il monitoring en las parts pli bassas da las vals grischunas dal sid, sin singulas plazzas da pussar ed a tscherts access d’autostrada per lung da la via naziunala A13, sco er en entgins lieus en la regiun da Cuira. Tut tenor vegnan ils lieus d’observaziuns adattads.